કોઈ ઝૂંપડીમાં કોઈ અપાહિજ વૃદ્ધ નિ:સંતાન જિંદગીને હાથલારી જેમ ખેંચી રહ્યો હતો, કોઈ ઝૂંપડીમાં કોઈ ગરીબડો છોકરો હાયરાઈઝ બિલ્ડિંગના સપનાને ચ્યુઈંગમની જેમ ચગળી રહ્યો હતો, કોઈ ઝૂંપડીમાં કોઈ સ્ત્રી બપોરે શું ખાવુંની ગડમથલને લોટના ખાલી ડબ્બામાં કેદ કરી રહી હતી, કોઈ સ્ત્રી પેટની ભૂખ સંતોષવા એના જ બાળકના રડવાના બેકગ્રાઉન્ડ મ્યુઝિક સાથે જાત વેચીને કોઈનાં દેહની ભૂખ સંતોષી રહી હતી, તો કોઈ ઝૂંપડીમાં કોઈ લંપટ પુરુષ બાજુવાળાની નાસમજ છોકરીને સમજપૂર્વક ભોગવી રહ્યો હતો.